શહેરના મુખ્ય રસ્તા પરના ડિવાઇડર, ટ્રાફિક સર્કલ અને ટ્રાફિક આઇલેન્ડ જનભાગીદારીથી ડેવલપ કરવા અને નિભાવણી કરવા માટે મહાનગરપાલિકાએ આયોજન કર્યું છે. જેના ભાગરૂપે રેસકોર્સ રિંગરોડ પર પાંચ વર્ષ માટે એજન્સીને ડિવાઇડર આપવામાં આવશે. જેના બદલામાં મનપાને 15.32 લાખ રૂપિયાની આવક થશે. એજન્સી ડિવાઇડરમાં ફૂલ છોડ વાવેતર કરશે, આકર્ષિત તથા કલાત્મક સ્કલ્પચર મૂકશે. એજન્સી ડિવાઇડર પર જાહેરાત માટે બે ઇલેક્ટ્રિક પોલ વચ્ચે બે ડેકોરેટિવ લાઇટિંગ કિયોસ્ક મૂકશે. રેસકોર્સ ફરતે 2500 મીટરની લંબાઇમાં આ ડિવાઇડર ડેવલપ કરવામાં આવશે.